Piotr Ilitx Txaikovski

Piotr Ilitx Txaikovski —— (Votkinsk, Errusiar Inperioa, 1840ko maiatzaren 7agreg. – San Petersburgo, Errusiar Inperioa, 1893ko azaroaren 6a) musikagilea izan zen, Erromantizismo garaikoa. Baleterako egin zituen lanak dira ezagunenak (Beltxargen aintzira, Loti Ederra eta Intxaur hauskailua). Halaber, opera, orkestrarako musika eta 7 sinfonia landu zituen.

Biografia 
Erdi klaseko familia batean jaio zen Votkinsken, (Errusiar Inperioa), 1840an.

Jasotako heziketak mutila funtzionario bilakatzeko helburua zuen, nahiz eta txikitan musikaren munduan asko nabarmendu. Bere familiak musika ikastea nahi ez bazuen ere, Piotrek musika ikastea erabaki zuen. 1862an San Petersburgo kontserbatoriora ikastera joan zen eta 1865ean graduatu zen. Jasotako formazioak, formala eta mendebaldeko musika estilora orientatua, bere garaiko musika nazionalistatik aldendu zuen.

Bere estiloa garatzen zuen heinean, Txaikovskik hainbat motatako musika idazten zuen, adibidez, sinfonia, opera, balleta, musika instrumentala eta ganbera-musika. Arrakasta handia izan arren, ez zuen inoiz bere buruarengan nahiko konfiantza edota segurtasuna ukan. Ondorioz, etsialdi bat izan zuen. Pentsatzen da, arazo hau bere homosexualitateagatik izan zela. Munduak bere sexu joeraz jakitea beldur zen, Nadezhda von Mec andrearekin ezkonduta baitzegoen.

Bere heriotza 53 urterekin izan zen, koleragatik, baina batzuek pentsatzen dute suizidatu egin zela.

Nahiz eta mundu guztian famatua izan, kritika latzak jaso zituen konpositore eta kritiko batzuengandik. Hala ere, gaur egun Errusiako musikaren historian gehien nabarmendu den musikagiletzat hartzen da, eta historian zehar Errusiako kulturan figura garrantzitsuenetariko bat izan da.

Lan hautatuak

Baletak 
 Beltxargen aintzira, op. 20 (1875–1876).
 Loti Ederra, op. 66 (1888–1889).
 Intxaur hauskailua, op. 71, (1891–1892).

Operak 
 Eugene Onegin, op. 24 (1877–1878).
 Damako pika, op. 68 (1890).

Sinfoniak 
 6. sinfonia «Patetikoa»

Orkestrarakoak 
 Romeo eta Julieta (1869).
 1812 obertura (1880).

Kontzertuak 
 1. piano kontzertua

Erreferentziak

Ikus, gainera 
 Musika klasikoa

Kanpo estekak 
  Tchaikovsky-research.net
  Classic Cat - Tchaikovsky mp3s

Piotr Ilitx Txaikovski
Musika klasikoko musikagileak
Errusiako musikagileak
Kausa argitu gabeko heriotzak
Ballet musikagileak
Kolerak hildakoak
LGBT kristau ortodoxoak
San Petersburgon hildakoak